अधिक सुखद स्वप्न देखना सपनों पर नियंत्रण करना दिन में विस्तृत स्वप्नों को देखने की तैयारी सोने जाने से पहले विस्तृत स्वप्न देखने की तैयारी
वर्ष 2011 में स्लीप एंड बायोलॉजिकल रिदम (Sleep and Biological Rhythms) नामक पत्रिका के लिए किए गए एक अध्ययन से यह निष्कर्ष निकला कि विश्वविद्यालय के वे छात्र जो देर तक जागते रहते हैं, उन्हें जल्दी सो जाने वाले छात्रों की तुलना में, अधिक अप्रिय स्वप्न दिखते हैं। यदि आप चाहते हैं कि आपके स्वप्न अधिक सहज हों, तब प्रत्येक रात्रि में एक घंटे पहले बिस्तर पर जाने का प्रयास करिए और यह देखिये कि क्या इसका आपके सपनों पर कोई सकारात्मक प्रभाव पड़ता है। इस खोज का एक संभाव्य स्पष्टीकरण यह भी है कि, सुबह सुबह स्ट्रेस हार्मोन कोर्टिसोल (cortisole) रिलीज़ होता है, और उस समय देर रात तक जागने वाले लोग तो शायद गहरी नींद में होते हैं, जैसे कि REM (Rapid Eye Movement) या सपनों वाली नींद। बुरे सपनों की शुरुआत अनेक चीजों से हो सकती है जैसे कि देर रात में खाना पीना, अल्कोहल, कैफ़ीन, या सिगरेट। यदि आपको लगातार भयावह सपने आते हैं, तब इन चीजों के सेवन में कमी करिए और सोने जाने से दो या तीन घंटे पहले ही खा पी लीजिये। इससे आपके भोजन को पचने के लिए भरपूर समय मिल जाएगा और इससे आपको अधिक आरामदेह नींद भी आएगी।  यदि आप वास्तव में गहन और सुखद सपनों के संबंध में गंभीर हैं तब आपको दोपहर के बाद से ही कैफ़ीन से बचना चाहिए। आपको लग सकता है कि आपको अतिरिक्त ऊर्जा की आवश्यकता है, मगर इससे आपको नींद आने में कठिनाई हो सकती है। हालांकि आपको लग सकता है कि सोने से पहले एक ग्लास वाइन पीने से आपको नींद आने में सहायता मिलेगी, मगर वास्तव में इससे आपको कम आरामदेह नींद ही आएगी। और अगर आपकी नींद कम आरामदेह होगी और आप वास्तव में अपने सपनों पर नियंत्रण करना चाहते हैं, तब इससे यह काम और भी कठिन हो जाएगा। अक्सर नकारात्मक सपने आपके दिन प्रतिदिन के अनुभवजन्य तनाव और परेशानी के प्रदर्शक होते हैं। प्रयास करिए कि जब आप बिस्तर पर सोने के लिए लेटें तब इन चीजों पर अधिक विचार न करें। इसके स्थान पर एक पल निकाल कर अपने दिमाग को संतुलित करिए और कुछ सकारात्मक सोचिए। आप जितना ही कम ध्यान अपने बाहरी जीवन के तनावों पर केन्द्रित करेंगे, उतना ही आपका आंतरिक जीवन और सपने शांत होते जाएँगे। नियमित व्यायाम से आपको तनाव के स्तरों में राहत, बेहतर स्वप्न और शीघ्र नींद आने में सहायता मिल सकती है। परंतु सोने के समय के आसपास व्यायाम मत करिए अन्यथा इससे आप जगे रह सकते हैं। यह महत्वपूर्ण है कि आपको आराम से नींद आ जाये और आपकी दिनचर्या तनावरहित हो, जैसे कि सोने से पहले हर्बल चाय पीना या पुस्तक पढ़ना, ताकि आपके सपने भयावह और परेशानी पैदा करने वाले न हों। देखिये कि आपको सबसे सरलता से नींद आने में किस से सहायता मिलती है और आपने जो पैटर्न विकसित किया हो, उसी पर टिके रहिए। जब आप सोने जा रहे हों तब किसी भी प्रकार के तनावपूर्ण या दर्दनाक विचारों को अपने मस्तिष्क से दूर करने का प्रयास करिए।  सोने जाने से पहले हिंसा से भरपूर, डरावनी, या अन्यथा तनावपूर्ण फिल्में अथवा टी वी कार्यक्रम देखने से बचिए, क्योंकि इनसे भयावने सपने आ सकते हैं।  यदि आप अधिक आरामदेह नींद चाहते हैं तब सोने जाने से आधा या एक घंटे पहले ही सभी प्रकार के उद्दीपक दृश्यों का अवलोकन बंद कर दीजिये। अर्थात न तो कोई फ़ोन, न टी वी, न कंप्यूटर और न ही ऐसा कुछ भी जिस के कारण आपको अपना दिमाग वहाँ से हटा कर आरामदेह नींद लेने में कठिनाई हो। वैज्ञानिकों ने एक नींद अध्ययन किया है जिसके अनुसार जब महिलाओं को कम से कम 30 रातों तक, रात भर गुलाब की सुगंध भरे वातावरण में सोने दिया गया था, तब उन्होंने बताया कि उन्हें सामान्य से अच्छे सपने आए थे। यह विश्वास किया जाता है कि सुगंध से सकारात्मक भावनाएँ प्रकाश में आती हैं, जिनके कारण सपने और सुखद हो जाते हैं। आप गुलाब की सुगंधि वाले तेल, बॉडी लोशन, या मोमबत्तियों का भी प्रयोग कर सकते हैं। हालांकि, आग लगने से बचाव के लिए, सोने से पहले, मोमबत्तियाँ बुझा देना सुनिश्चित करिए। जब आप एक बार वास्तविकता की जांच कर लें और यह पता चल जाये कि आप सपना देख रहे हैं, तब धैर्य बनाए रखिए और इस बात से बहुत उत्तेजित मत हो जाइए कि आप सपना देख रहे हैं। यदि आप ऐसा करेंगे तब तो संभावना यही है कि आप जाग जाएँगे। इसके स्थान पर शांत रहिए और अपने स्वप्नलोक में ही डूबे रहिए, तथा इससे पहले कि आप किसी बड़ी या महत्वपूर्ण चीज़ की ओर बढ़ें, छोटी चीजों को नियंत्रित करने का प्रयास करिए। आप सावधानीपूर्वक दृश्यावली बदले का प्रयास कर सकते हैं या केवल अपने स्वप्नलोक में विचरण कर सकते हैं। आप चीजों को छूना शुरू कर सकते हैं, और छोटे मोटे सामानों को लाने या गायब करने का प्रयास कर सकते हैं। जब आप सहज रूप से विस्तृत स्वप्न देखने लगें और आपको लगने लगे कि आपका अपने सपनों पर काफी नियंत्रण हो गया है, आप स्वप्न नियंत्रण के प्रयासों के अपने लक्ष्यों को थोड़ा बढ़ा सकते हैं। आप अपने को उड़ा सकते हैं, लोगों को बुला सकते हैं, दृश्यावली को पूरी तरह से बदल सकते हैं, अपने बचपन के किसी भी स्थान पर लौट सकते हैं या समय यात्रा भी कर सकते हैं। जैसे जैसे आप विस्तृत सपनों के देखने के आदी होते जाते हैं, वैसे वैसे आप मनचाहे सपने अधिक नियमित रूप से पा सकते हैं। जब आप जागें तब अपने सपने को रिकॉर्ड करने की याद रखिए। वह बिन्दु याद करिए जहां से आपने विस्तृत स्वप्न देखना शुरू किया हो और वह सभी चीज़ें लिख डालिए जो आप कर या नहीं कर सके हों। यदि ऐसा कुछ है जो कि आप विस्तृत स्वप्न देखते समय नहीं ही कर पाते हैं, जैसे कि उड़ना, तब स्वयं से पूछिये कि वह क्या है जो आपको रोक रहा है। जब आप सपने देख रहे हों और समझ गए हों कि आप सपना देख रहे हैं तब आपको स्वयं को बताना चाहिए कि आप अक्सर ही सपने देखते हैं। यदि आप ऐसा नहीं करेंगे तब आप भूल सकते हैं कि आप वास्तव में सपना देख रहे हैं और आपको लगेगा ही नहीं कि जो भी हो रहा है आपका उस पर कोई नियंत्रण है। जब आप विस्तृत स्वप्न देखें तब एक ऐसी चीज़ जिसका आप प्रयास कर सकते हैं, वह है उड़ना। शुरू में तो शायद आप के लिए उड़ना संभव न हो पाये, मगर आप धीरे धीरे बढ़ कर वहाँ तक पहुँच सकते हैं। स्वयं को उड़ने के लिए तैयार होने की मनःस्थिति में लाने के लिए, आप स्वयं को बता सकते हैं कि, “ठीक है, अब मैं उड़ने वाला हूँ।” पूरी तरह उड़ने से पहले, आप उछलना, कूदना, और शरीर को ऊपर की दिशा में ले जाना शुरू कर सकते हैं। जब आप ऐसा करने में और सहज हो जाएँ, तब तो, जब तक आप उड़ना शुरू नहीं करेंगे तब तक आप धरती से ऊपर मंडराना तो शुरू कर देंगे। जब आप उड़ रहे हों, तब स्वयं पर संदेह मत करिए या जो भी आप कर सकते हैं उस पर संशय मत करिए। यदि आप संश्यावस्था में होंगे तब आप सचमुच में उड़ नहीं पाएंगे। यदि आप स्वयं को गिरता हुआ देखें, तब एक बड़ी कूद या छलांग लगाइये और फिर से उड़ जाइए। आप किसी वस्तु या ऐसी किसी चीज़ को मंगाना चाहंगे जिससे कि आप वास्तव में खेल सकें या जिसे आप हाथों में पकड़ सकें। यदि आप ऐसा करना चाहेंगे, तब आपको इस संबंध में सृजनशील होना पड़ेगा कि ऐसा किस प्रकार से संभव हो सकता है। शायद आप स्वादिष्ट केक चाहते हों। ठीक है, तब पहले आपको कल्पना करनी चाहिए कि आप एक रसोई या रैस्टौरेंट में हैं ताकि केक लाया जा सके। यदि आप केक के संबंध में बहुत शिद्दत से सोच रहे होंगे तब शायद वह आपके पास नहीं आयेगा, परंतु यदि आप ऐसा उचित वातावरण तैयार कर देंगे जिसमें केक की संभावना बढ़ जाये, तब तो यह आपके हाथ की बात है। यदि आप थोड़ी अधिक कोशिश करेंगे तब आप दृश्यावली बदल भी सकते हैं। जब एक बार आपको पता चल जाता है कि आप स्वप्न देख रहे हैं, आप एक ऐसा द्वार खोलने का प्रयास कर सकते हैं जिसके उस पार आपका स्वप्नलोक हो या आप धीरे धीरे अपनी दृश्यावली में वे चीज़ें तब तक जोड़ सकते हैं जब तक कि आपकी मनपसंद दृश्यावली तैयार न हो जाये। यदि आप अपने बाल्यकाल का घर याद करने का प्रयास कर रहे हैं, तब घर के पिछवाड़े के प्यारे पेड़ की यादें ताज़ा करके शुरुआत करिए, तब पिछला बरामदा, फिर पिछला दरवाजा वगैरह वगैरह, तब तक याद करिए, जब तक कि आप अपना मनचाहा विश्व तैयार न कर लें। अपनी मनपसंद दृश्यावली की छवि या चित्र भी सोते समय सिरहाने रखने से आपकी सहायता हो सकती है। सुनिश्चित करिए कि वह उन अंतिम चीजों में से एक हो, ताकि आपका मस्तिष्क इस दुस्साहस के लिए और भी तैयार हो जाये। कुछ लोग अपने सपनों के ज़रिये समय यात्रा कर सकते हैं। आप यह कल्पना कर सकते हैं कि आप अपनी व्यक्तिगत टाइम मशीन में बैठने जा रहे हैं या नए विश्व के लिए द्वार खोल रहे हैं। यदि एक चीज़ काम नहीं करे तब दूसरे की कोशिश करिए। आप स्वयं को यह भी बता सकते हैं कि, “अब मैं समय यात्रा शुरू कर रहा हूँ” और बिना अधिक दबाव डाले उसको होने पर ध्यान केन्द्रित करें। यदि आप जीवन में जहां लौटना चाहते हैं, वही सोचते हुये सोने जाएँ तब इससे भी लाभ होगा। सपने REM (Rapid Eye Movement) नींद में ही आते हैं, जो कि नींद के चक्र की एक अवस्था है। यदि आप पूरी नींद नहीं ले पा रहे हैं अथवा रात में बार बार जाग जाते हैं, इसका अर्थ है कि शायद आपका REM चक्र बाधित हो रहा है। आपको यह सुनिश्चित करने की आवश्यकता है कि आप नियमित रूप से 7-9 घंटे की नींद ले रहे हैं तथा प्रत्येक रात्रि में लगभग एक ही समय पर सोने जाते हैं, ताकि आपके शरीर को पता रहे कि क्या अपेक्षा की जा सकती है। अनेक लोग यह विश्वास करते हैं कि विस्तृत स्वप्न प्राप्त करने के लिए अपने सपनों पर ध्यान देना और उनको याद रखना प्रथम कदम होता है। सोने जाने से पहले स्वयं को याद दिलाइए कि आप जागने पर अपने समस्त सपनों को याद करेंगे। इससे, अंततः आपका अवचेतन मन अपने सपनों पर अधिक ध्यान देना सीख पाएगा। ये कुछ विधियाँ हैं, जिनसे आप अपने सपनों को याद रख सकते हैं:  जागने पर स्वयं से पूछिये कि आपने स्वप्न में क्या देखा था। बिस्तर से तुरंत बाहर मत निकलिए अन्यथा क्या हुआ था, इसको याद करना कठिन हो जाएगा। इसके स्थान पर बिस्तर पर ही रहिए और अपने सपने की बातों पर ध्यान केन्द्रित करिए। सपनों को “भूल जाने” का एक कारण यह भी है कि लोग बिस्तर से निकलने के बाद तुरंत ही दूसरी चीजों के बारे में सोचना शुरू कर देते हैं। स्वयं से यह प्रश्न प्रत्येक सुबह पूछने की आदत डाल लीजिये। अपने सपनों को लिख डालिए: उठते ही यह करिए, और अपने सिरहाने एक कलम और डायरी रखिए ताकि इससे पहले कि आप अपने सपनों को भूल जाएँ, आप जल्दी से उनको लिख सकें। इससे आपको अपने सपनों के पैटर्न समझने में भी सहायता मिलेगी। वास्तविकता की जांच वे परीक्षण होते हैं जो कि आप जागते हुये और सपनों में, दोनों ही समय कर सकते हैं, ताकि आप वास्तविक दुनिया और सपनों की दुनिया में अंतर कर सकें। सोते समय वास्तविकता की जांच करने से, चूंकि आपकी स्वप्निल अवस्था वास्तविक अवस्था के संबंध में अवगत हो जाती है, इसलिए आपको विस्तृत स्वप्न दिखने की शुरुआत हो सकती है। वास्तविकता की जांच के ये परीक्षण करके देखिये:  उड़ने का प्रयास करिए: स्पष्ट है कि यह तो सपनों में ही संभव है।  दर्पण में अपना प्रतिबिंब देखिये। यदि आपका प्रतिबिंब विकृत, धुंधला, या है ही नहीं, तब शायद आप सपना देख रहे हैं।  घड़ी में समय देखने का प्रयास करिए। स्वप्न में यह छवि इतनी धुंधली होगी कि आप पढ़ नहीं सकेंगे।  रोशनी के स्विच ऑन तथा ऑफ करिए। स्वप्न में रोशनी के स्विच काम नहीं करते हैं। यह भी देखिये कि क्या आप स्विच अपने मस्तिष्क के बल से ही ऑन तथा ऑफ कर सकते हैं। यदि आप ऐसा कर पाते हैं, तब तो आप स्वप्न देख रहे हैं। अपने हाथों को देखिये। देखिये कि क्या वे निकट से सामान्य दिखते हैं। यदि आप सपना देख रहे होंगे तब तो आप की अंगुलियाँ या तो सामान्य से कम होंगी या अधिक। किसी इलेक्ट्रोनिक उपकरण को चलाने का प्रयास करिए। सपनों में कंप्यूटर और टेलीफ़ोन ठीक से काम नहीं करते हैं। दर्पण में देखिये। देखिये कि क्या आप फर्क दिखते हैं। देखिये कि क्या आप नाक और मुंह बंद करके “सांस” ले सकते हैं। यदि ले सकते हैं, तब तो आप सपना देख रहे हैं। किसी वस्तु, जैसे कि पेंसिल को अपनी हाथ (हथेली) के आर पार करने का प्रयास करिए। यदि आप सपना देख रहे होंगे तब या तो बेवजह ही आर पार हो जाएगी या आपके हाथ के आस पास हवा में तैरती रह जाएगी। यदि आप सपना नहीं देख रहे होंगे तब आप के हाथ पर ग्रेफ़ाइट का निशान पड़ जाएगा। जैसे जैसे आपको अपने सपनों को रिकॉर्ड करने की आदत पड़ती जाएगी, वैसे वैसे आप उन संकेतों को देखने का प्रयास करिए जिनसे पता चले कि क्या आप वास्तव में सपना देख रहे हैं। वह कोई लगातार दिखने वाली छवि हो सकती है, जीवन में कभी न देखा गया कोई द्वीप हो सकता है या कोई घटना, जैसे कि दांतों का टूटना या इतना चकरा जाना कि आप हिल भी न सकें। ऐसे पैटर्न को देखने का ध्यान करिए जिनसे आपको पता चल सके कि आप सपना देख रहे हैं और तब उनको लिख डालिए। इन निशानियों को जान लेने से आप इस तथ्य से अवगत हो सकेंगे कि आप सपने देख रहे हैं और आपको इनको पहचानने में भी सहायता मिलेगी। जब एक बार आप अपने सपने में कोई भी स्वप्न चिन्ह पहचान लेते हैं, तब आप स्वयं को यह बता सकते हैं कि आप, वास्तव में, स्वप्न देख रहे हैं। एक मनोवैज्ञानिक का कहना है विडियो गेम लोगों को वैकल्पिक वास्तविकता की जीवन शैली से और अपने शरीर के बाहर से स्वयं को देखने से परिचित कराते हैं, यानि वे कौशल जिनसे सपनों की दुनिया में रहा जा सकता है। उसकी शोध से यह नतीजा निकला कि जो लोग विडियो गेम खेलते हैं उनकी विस्तृत सपने देखने की एवं उनको नियंत्रित करने की क्षमता बेहतर होती है। सोने से ठीक पहले हिंसक विडियो गेम मत खेलिए, अन्यथा इससे भयावने स्वप्न दिख सकते हैं। यदि आप इस तकनीक का परीक्षण करना चाहते हैं, तब सुनिश्चित करिए कि आप उनको देखना बंद कर दें। मिलेटोनिन ऐसा हॉरमोन होता है जो आम तौर पर पौधों, पशुओं तथा जीवाणुओं में पाया जाता है। मिलेटोनिन शक्तिशाली एंटी ऑक्सीडेंट होता है, इससे REM नींद में वृद्धि होती है तथा इससे स्वप्नों को विस्तृत बनाने में भी सहायता मिलती है। दूसरे लोग भी कहते हैं कि मिलेटोनिन से लोगों को जल्दी सो पाने में सहायता मिलती है। यदि आप विस्तृत स्वप्न देखना चाहते हैं, गहरी नींद सोना चाहते हैं, और इस प्रकार अपने सपनों पर अधिक नियंत्रण करना चाहते हैं, तब आपको ऐसे भोजन करने चाहिए जिनमें भरपूर मिलेटोनिन हो:   Cherries चेरीस ओट्स बादाम सूर्यमुखी के बीज अलसी मूली चावल टमाटर केला सफ़ेद सरसों काली सरसों ” यदि आप नियमित रूप से यह करेंगे, तब इस बात की संभावना बढ़ जाएगी कि जब आप वास्तव में सपने देख रहे होंगे तब भी आप अपने से पूछ बैठेंगे कि क्या मैं सपना देख रहा हूँ। और यदि आप ऐसा करेंगे तब आपको यह एहसास होगा कि आप सपने देख रहे हैं और आप उन पर नियंत्रण कर पाएंगे और जो भी आप चाहते हैं उसको चुन पाएंगे। स्वयं से यह पूछने से कि आप सपना देख रहे हैं या नहीं, आपकी जागरूकता बढ़ जाएगी और इसके कारण आपकी विस्तृत स्वप्न देखने की क्षमता भी। विस्तृत स्वप्न देखने के लिए यह आवश्यक है कि आप स्वयं से पूरी तरह से अवगत हों तथा जागृत जीवन के विचार आपको भटकाएँ नहीं। जब आप बिस्तर पर लेट कर सोने का प्रयास कर रहे हों तब अपने मस्तिष्क को भटकाने वाले विचारों से खाली कर लीजिये और अपने पूरे ध्यान को इस बात पर केन्द्रित करिए कि आप सोने जा जा रहे हैं और जल्दी ही स्वप्नावस्था में प्रवेश करने जा रहे हैं। ध्यान लगाने से आपके मस्तिष्क को उस नकारात्मकता को हटाने में भी सहायता मिलेगी, जिसके कारण आपको गहरी नींद नहीं आती है। सोने जाने से पहले निश्चय करिए कि आप किस संबंध में स्वप्न देखना चाहते हैं। अपने आसपास की एक विस्तृत तस्वीर बनाइये और उसमें दृश्य, ध्वनियाँ तथा गंधों को सम्मिलित करना मत भूलिएगा। स्वयं को इस दृश्य में प्रतिस्थापित करिए और ज़रा इधर उधर घूम कर देखिये।  स्वप्नलोक में सांस लेने और चलने फिरने की अनुभूतियों पर ध्यान दीजिये। हालांकि अभी आप स्वप्न नहीं देख रहे हैं, मगर स्वयं को बताइये कि “मैं सपने में हूँ।“ इस दृश्यावलोकन तकनीक को तब जारी रखिए, जब तक कि आप सो न जाएँ। सर्वोत्तम परिणामों के लिए आदर्श स्थान का चयन करिए। सोने जाने से पहले अपने सिरहाने एक फ़ोटो, चिन्ह या एक सादा कागज ही रख लीजिये। ऐसी कोई चीज़ रखिए जो उस चीज़ का प्रतिनिधित्व करे जिसके संबंध में आप स्वप्न देखना चाहते हैं और उसको बिस्तर पर जाने से पहले छोड़ दीजिये ताकि वह आपकी सहायता उन सपनों में जाने में कर सके जिनमें आप जाना चाहते हैं। यदि आप किसी व्यक्ति के बारे में सपना देखना चाहते हैं, तब उस व्यक्ति का चित्र अपने निकट रखिए। यदि आप ऐसे कलाकार हैं जो कि विषय खोजने के लिए संघर्षरत हैं तब अपने बिस्तर के पास एक सादा कैनवस रखिए। यह कदम आपको मनचाहे विषय में सपने देखने के लिए अभिप्रेरित करेगा क्योंकि इससे आपके मस्तिष्क में उस चीज़ का बीजारोपण हो जाएगा। जब आप बिस्तर पर लेट कर सोने की तैयारी कर रहे हों, तब अपने मन में कोई इतनी सीधी सादी बात कहिए जैसे कि, “आज रात, जब मैं सपने देखुंगा, तब मैं यह महसूस करना चाहता हूँ कि मैं सपना देख रहा हूँ।“ इस बात को स्वयं से कई बार दोहराइए और वास्तव में इसको सच करने पर ध्यान केन्द्रित करिए। इससे आपको वह मनोस्थिति प्राप्त करने में मदद मिलेगी जिससे आप यह पहचान सकें कि आप सपना देख रहे हैं। यदि आप वास्तव में अपने सपनों पर नियंत्रण करना चाहते हैं तब तो आपको बिलकुल अंधेरे में सोना चाहिए या कम से कम जितना संभव हो उतने अंधेरे में। अंधेरे में सोने से आपके मिलेटोनिन के स्तर उच्च रहते हैं तथा इससे सपने देखने की तथा उनको याद रखने की क्षमता बढ़ती है। आदर्श रूप से अंधकार तब होता है जब बिस्तर पर आँख बंद होने से उत्पन्न अंधकार और आँख खोलने पर दिखने वाले अंधकार में कोई फर्क न हो। हल्की रोशनियों, कमरे में आती हुई किसी भी प्रकार की रोशनियों, या किसी भी ऐसे तत्वों जो आपको संभावित निविड़ अंधकार में रहने से रोक सके, से बचिए। स्टैनफोर्ड विश्वविद्यालय के स्टीफ़ेन लाबेरगे, जिन्होंने ल्यूसिडिटी संस्थान (Lucidity Institute) की स्थापना की थी, ने MILD (Mnemonic Induction of Lucid Dreams) नामक एक तकनीक उत्पन्न की थी जिसे कि विस्तृत स्वप्न देखने को प्रेरित करने वाली सबसे प्रभावशाली तकनीकों में से एक कहा गया है। आपको यह करना है:  जब आप रात को सोने के लिए बिस्तर पर जाएँ तब स्वयं को बताइये कि आप अपने सपने याद रखेंगे। यह महसूस करने पर पहले अपना ध्यान केन्द्रित करें कि कब आप सपने देख रहे हैं, और तब यह याद रखने पर कि आप सपने देख रहे हैं। कल्पना करिए कि सपने में आप क्या करना चाहते हैं, चाहे वह उड़ना हो या नाचना। जब आप सपना देख रहे हों या उसमें वापस जा रहे हों, तब यह एहसास करने के अंतिम दो चरणों को तब तक दोहराइए, जब तक कि आप वास्तव में सो न जाएँ। इस तकनीक को तब तक ज़ारी रखिए जब तक कि आप स्वयं को विस्तृत स्वप्न लाने में सक्षम नहीं कर लेते हैं। हालांकि अपने सपनों को नियंत्रित करना तथा दुःस्वप्नों को दूर करना कठिन हो सकता है, एक चीज़ जिसका आप परीक्षण कर सकते हैं, वह है कि अपने दुःस्वप्न को वैकल्पिक अंत प्रदान करना। यदि आप सपने में सदैव अपने घर में किसी भयावह आदमी को देखते हैं, तब यह कल्पना कीजिये कि आपने उसको भगा दिया है या कल्पना कीजिये कि वह स्वयं ही वहाँ से चला गया है। आपका चाहे जो भी भयावह स्वप्न हो, ऐसी कल्पना करने की राह ढूंढिए जिससे आप वहाँ से विजयी हो कर निकलें और वह दुःस्वप्न चला जाये। यदि आप इस बारे में तीव्रता से सोचेंगे, लिख डालेंगे या कह ही देंगे, तब आप शायद अपने मस्तिष्क को इस स्वप्न तक पहुँचने के तरीके को रिप्रोग्राम कर पाएंगे।
बिस्तर पर जल्दी चले जाइए: आहार पर नियंत्रण करिए: तनाव का सामना करिए: सोने जाते समय अधिक तनावरहित रहिये: शयनकक्ष में गुलाब रखिए: जब आपको यह एहसास हो जाये कि आप सपना देख रहे हैं तब सपनों को थोड़ा बहुत नियंत्रित करना शुरू करिए: अपने सपनों पर नियंत्रण बढ़ाइए: स्वयं को समय समय पर याद दिलाते रहिए कि आप स्वप्न देख रहे हैं: स्वयं को उड़ने दीजिये: अपनी कल्पना की वस्तु को मंगाइए: दृश्यावली बदल दीजिये: समय यात्रा करिए: पूरी नींद सोइए: अपने सपनों पर ध्यान दीजिये: पूरे दिन और सपनों में भी, वास्तविकता की जांच (reality check) करते रहिए: सपनों के संकेत देखने का प्रयास करिए: विडियो गेम खेलिए: ऐसे भोज्य खाइये जिनमें भरपूर मिलेटोनिन (Milatonin) हो: स्वयं से पूछिये कि क्या आप सारे दिन सपने देखते रहते हैं। जैसे आप अपना दिन व्यतीत करते हैं, चाहे कक्षा में बैठे हों या अपनी मेल देख रहे हों, स्वयं से यह पूछने की आदत डाल लीजिये कि, “क्या मैं सपना देख रहा हूँ? सोने जाने से पहले ध्यान करिए: अपने विस्तृत सपनों का चित्रण करिए: स्वप्न संकेतों को सिरहाने रखिए: बिस्तर पर जाने से पहले ही अपने सपनों पर नियंत्रण करने के लिए स्वयं को तैयार करिए: निपट अंधकार में सोइए: MILD तकनीक का प्रयोग कर के देखिये: अपने दुःस्वप्नों को दूर करिए:
https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want https://www.wikihow.com/Have-the-Dreams-You-Want
Having More Pleasant Dreams Controlling Your Dreams Preparing for Lucid Dreaming During the Day Preparing for Lucid Dreaming Before Bed